અમદાવાદ: દેશભરમાં ચાલુ વર્ષે ચોમાસું સારું રહેશે તેવી આગાહી મોટાભાગની હવામાન એજન્સીઓએ કરી છે. ત્યારે વિવિધ પાકનો ઉતારો સારો આવે તેવી શક્યતા છે. પરંતુ તેમ છતાં પણ કઠોળમાં કેટલીક જાતમાં ભાવમાં એકતરફી તેજીની ચાલ જોવા મળી રહી છે. સ્થાનિક વેપારીઓના જણાવ્યા પ્રમાણે બજારમાં હવે, મગ અને મગની ફોતરાંવાળી દાળમાં તેજીનું ચક્કર જોવા મળી રહ્યું છે. પાછલા એક જ મહિનામાં આ કોમોડિટીના છૂટક ભાવમાં ૧૦ ટકાનો વધારો જોવાઈ ચૂક્યો છે.